4. számú melléklet Adatkezelési Szabályzat

**ELŐZETES ADATKEZELÉSI TÁJÉKOZTATÓ**

**óvodai beíratáshoz**

**TISZTELT SZÜLŐ!**

Kérem figyelmesen olvassa el az alábbi tájékoztatót!

**A tájékoztató célja**: az óvodai beiratkozás adatkezelésével összefüggésben tájékoztatni Önt gyermeke beíratása kapcsán kezelt személyes adatokról, az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, a személyes adatok tárolásának időtartamáról, az adatok továbbításáról, az adatkezeléssel kapcsolatos jogairól, jogorvoslati lehetőségeiről.

**A tájékoztatási kötelezettség jogalapja:** az információs önrendelkezési jogról és az információszabadságról szóló 2011. évi CXII. törvény 14.§ a).

1. **ÁLTALÁNOS TÁJÉKOZTATÓ AZ ADATKEZELÉSRŐL**

A személyes adatok kezelése tekintetében a természetes személyeknek a személyes adatok kezeléséről szóló az Európai Parlament és a Tanács (EU) 2016/679 rendelete (GDPR), illetve az információs önrendelkezési jogról és az információszabadságról szóló 2011. évi CXII. törvény (Infotv.), és a 2011. évi CXC törvény a nemzeti köznevelésről (Nkt.) az irányadó.

**Személyes adat akkor kezelhető, ha** ahhoz az érintett hozzájárul, vagy ha azt törvény elrendeli (a továbbiakban: kötelező adatkezelés) (Infotv. 5. § (1) a.),(2) a.)

A 14. életévét be nem töltött – cselekvőképtelen kiskorú - gyermek esetén, a gyermekek személyes adatainak kezelése csak akkor és olyan mértékben jogszerű, ha a hozzájárulást a gyermek feletti szülői felügyeletet gyakorló adta meg, illetve engedélyezte. (Polgári törvénykönyvről (Ptk.) szóló 2013. évi V. törvény 2:13§; 2:14§(1)

1. **TÁJÉKOZTATÓ A GYERMEK ÓVODAI BEÍRATÁSÁVAL KAPCSOLATOS KÖTELEZŐ ÉS AZ ÖNKÉNTES ADATSZOLGÁLTATÁSRÓL**

 **2.1 Az adatkezelő megnevezése, elérhetőségei**

|  |  |
| --- | --- |
| Név:  | Érdi Szivárvány Óvoda |
| Székhely:  | 2030 Érd, Hegesztő. u. 2-8. |
| OM azonosító száma: | 032697 |
| Az adatkezelő képviselője: | igazgató |
| Elektronikus levélcím:  | szivarvany@erd.hu |

Az óvodai beiratkozás alkalmával az adatszolgáltatás - egy része önkéntes, más része törvényi felhatalmazáson alapszik. Az óvoda a rögzített személyes adatokat bizalmasan, az adatvédelmi jogszabályokkal és nemzetközi ajánlásokkal összhangban, a jelen nyilatkozatnak megfelelően kezeli.

 **2.2 Törvényi felhatalmazáson alapuló adatszolgáltatás**

|  |  |  |
| --- | --- | --- |
| **Adatszoláltatás köre** | **Adatkezelés jogalapja** | **Az adatkezelés célja** |
| A gyermek, neve, születési helye és ideje, anyja születési családi és utóneve, neme, állampolgársága, lakóhelyének, tartózkodási helyének címe, személyi azonosításra szolgáló okmány megnevezése és száma, társadalombiztosítási azonosító jele, nem magyar állampolgár esetén, a Magyarország területén való tartózkodás jogcíme és a tartózkodásra jogosító okirat megnevezése, száma.A gyermek szülőjének, értesítendő hozzátartozójának, a rá tekintettel családi pótlékra jogosult személynek neve, születési hely és ideje, anyja születési családi és utóneve, lakóhelye, tartózkodási helye, telefonszáma, elektronikus levelezési címe. | 2011. évi CXC. törvény a nemzeti köznevelésről 41. § (2) A köznevelési intézményben nyilvántartott és kezelt személyes és különleges adatok.20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról 89. § (1) és (3) bekezdése: Az óvodai felvételi előjegyzési napló az óvodába jelentkezett gyermekek nyilvántartására szolgál, meghatározza a naplóban nyilvántartott adatok körét. | Törvényi felhatalmazáson alapuló, amelynek célja: a gyermek óvodai felvételével kapcsolatos - óvodába jelentkezett gyermekek nyilvántartási kötelezettség jogszabályi kötelezettség teljesítése; |
| A gyermek szülője, más törvényes képviselője, nevelésbe vett gyermek esetén az ellátást nyújtó nevelőszülő neve, születési neve, születési helye, ideje, anyja neve, lakóhelye, telefonszám, email cím.Családban eltartott gyermekek száma.A gyermek tartós betegsége vagy fogyatékossága, családban nevelt gyermek tartós betegsége, fogyatékossága. Nevelésbe vétel elrendelésének ténye. | 1997. évi XXXI. törvény a gyermekek védelméről és a gyámügyi igazgatásról 21/B. § (1) ac) pontja szerint az intézményi gyermekétkeztetést ingyenesen kell biztosítani, ha olyan családban él, amelyben három vagy több gyermeket nevelnek.328/2011(XII.29) Korm.rendelet 6. sz. mellékletben található nyilatkozat. | Törvényi felhatalmazáson alapuló, amelynek célja a tájékozódás az ingyenes óvodai gyermekétkeztetés jogszabályi feltételek fennállásáról. |
| A gyermek óvodát megelőző, ill. jelenlegi óvodai jogviszonya. | A nemzeti köznevelésről szóló törvény végrehajtásáról szóló 229/2012. (VIII. 28.) Korm. rendelet 37.§ (5) | Törvényi felhatalmazáson alapuló jogszabályi kötelezettség teljesítése, amelynek célja a szülő írásbeli nyilatkozatának beszerzése arról, hogy a gyermek előzőleg óvodai ellátásban részesült-e. |
| A gyermekkel kapcsolatos egészségügyi és fejlődési sajátosságok, különleges bánásmódra vonatkozó igénye, a gyermek szobatisztasága, speciális étrend iránti igénye. | 1997. évi XLVII. törvény az egészségügyi és a hozzájuk kapcsolódó személyes adatok kezeléséről és védelméről 33. § (2) Az érintett elhelyezésére vagy gondozására szolgáló nem egészségügyi intézmény kezelheti az érintettnek minden olyan egészségügyi és személyazonosító adatát, amely az intézményi elhelyezés, gondozás szempontjából szükséges.A nemzeti köznevelésről szóló 2011. évi CXC. törvény 46. § (3) a gyermeknek joga, hogy: g) állapotának, személyes adottságának megfelelő megkülönböztetett ellátásban - különleges gondozásban, rehabilitációs célú ellátásban – részesüljön.A gyermekek védelméről és a gyámügyi igazgatásról szóló 1997. évi XXXI. törvény 21 A. §-a szerint a gyermekek számára az óvodai nevelési napokon déli meleg főétkezést, valamint tízórai és uzsonna formájában két kisétkezést kell biztosítani.37/2014. (IV. 30.) EMMI rendeleta közétkeztetésre vonatkozó táplálkozás-egészségügyi előírásokról 15.§ (1)A nevelési-oktatási intézményben minden, szakorvos által igazolt diétás étkezést igénylő személy számára az állapotának megfelelő diétás étrendet kell biztosítani. | Törvényi felhatalmazáson alapuló, amelynek célja a gyermekek biztonságos ellátása és egészségi állapotának megfelelő környezeti feltételek biztosítása, amely az intézményi elhelyezés, gondozás szempontjából szükséges. |

 **2.3 Önkéntes adatszolgáltatás**

A következőben felsorolt adatok megadása nem kötelező, arra nem kötelezhető a szülő. Ezen adatok megadása nem előfeltétele a beiratkozásnak!

A beiratkozás adatlapon az önkéntes adatok \* -gal megjelöltek. Az önkéntes adatkezeléséhez a személyes adatok védelméről szóló törvény az érintett írásos hozzájárulását írja elő, ezért Önnek a beiratkozás napján nyilatkoznia kell a fent meghatározott adatok önkéntes adatszolgáltatásáról

|  |  |
| --- | --- |
| **Adatszolgáltatás köre** | **Az adatkezelés jogalapja, célja** |
| A szülői felügyeleti jog gyakorlásának módja.Különélő vagy elvált szülők esetében a nevelési, oktatási intézménynek nem feladata, a szülői felügyeleti jog mélységében való vizsgálata, az óvodának el kell fogadnia az erről szóló szülői tájékoztatást azzal, hogy vita esetén az ellentmondást az erre jogosult hatóságnak (gyámhatóság, bíróság) kell megoldania. | Önkéntes adatszolgáltatás, amelynek célja a tájékozódás, a szülői felügyeletet gyakorló személy, szülő jogainak biztosítása.  |

* 1. **Az adatkezelés módja, az adatkezelő személye, az adattovábbítás címzettjei**

**Az adatkezelés formája, módja, tárolás helye**: papíralapon, a beiratkozás adatlapján

**Adatkezelő:** igazgató

**Adatok megismerésére jogosult személyek köre, az adattovábbítás címzettjei:** fenti adatok esetében adattovábbítás nem történik további adatkezelő részére.

* 1. **A törvényi és az önkéntes felhatalmazáson alapuló adatok tárolása, az adatkezelés és adattárolás időtartama**

**Az adatok tárolásának dokumentuma**: elektronikus úton előállított, papíralapú dokumentumokban (adatlap óvodai beíratáshoz, nyilatkozatok, felvételi előjegyzési napló)

**Az adatkezelés időtartama, a személyes adatok tárolásának időtartama**

* a gyermek óvodai felvételének elutasítása kapcsán: a beiratkozás során csupán a gyermek adatainak rögzítése történik meg, a megadott adatok tekintetében nem történik további adatkezelés, adattovábbítás (az a beiratkozással véget is ér), ezértaz elektronikusan tárolt adatok, adatlapok törlésre kerülnek az adatkezelés céljának megszűnésekor (felvételt elutasító határozat kiadását követő 15 napos fellebbezési határidő leteltének napján). Az irattári őrzést igénylő felvételi előjegyzési naplóban a gyermekek adatai továbbra is tárolva maradnak, ennek őrzési idejét a 20/2012. (VIII.3l) EMMI rendelet 1. számú melléklete határozza meg. A dokumentumok őrzési időtartama azonban nem haladhatja meg az irattári őrzési időt.
* a gyermek óvodai felvétele esetén az adatok kezelése a beiratkozással, a gyermek óvodai jogviszonyának első napjától kezdődik és az óvodai jogviszonyának megszűnéséig tart.

A gyermekek személyes adatai kezelésének célhoz kötöttsége következtében az óvoda gondoskodik arról, hogy annak a gyermeknek, akinek a jogviszonya megszűnt az óvodával (az adatkezelés céljának megszűnésekor) a gyermekről tárolt személyes adatok törlésre, vagy megsemmisítésre kerüljenek. Az irattári őrzést igénylő dokumentumokban a gyermekek adatai továbbra is tárolva maradnak, ezek őrzési idejét a 20/2012. (VIII.3l) EMMI rendelet 1. számú melléklete határozza meg. Az okmányok őrzési időtartama nem haladhatja meg az irattári őrzési időt.

* az önkéntes adatszolgáltatásra vonatkozó szülői engedélyt az elévülési idő végéig nyilván kell tartani. (2011. évi CXC. törvény a nemzeti köznevelésről 43. § (2))
1. **A SZÜLŐ JOGAI ÉS JOGÉRVÉNYESÍTÉSI LEHETŐSÉGEI**

A szülő (törvényes képviselő) kérelmére, az adatkezelő tájékoztatást ad az általa kezelt adatokról, annak forrásáról, az adatkezelés céljáról, jogalapjáról, időtartamáról, az esetleges adatfeldolgozó nevéről, címéről és az adatkezeléssel összefüggő tevékenységéről, továbbá – adattovábbítás esetén – az adattovábbítás jogalapjáról és címzettjéről. Az adatkezelő, a kérelem benyújtásától számított lehető legrövidebb időn belül, legfeljebb 25 napon belül írásban, közérthető formában adja meg a tájékoztatást és intézkedik az esetleges sérelem orvoslásáról. A tájékoztatás ingyenes.

Önnek a személyes adatok kezelésében joga van:

1. kérelmezni az óvodától a gyermekére és Önre vonatkozó személyes adatokhoz való hozzáférést, a gyermeke és az Ön személyes adatainak kiegészítését, helyesbítését, törlését vagy zárolását az alábbi címzett megkeresésével:
* postai úton: Érdi Szivárvány Óvoda 2030 Érd, Hegesztő u. 2-8.
* elektronikus úton: szivarvany@erd.hu
1. jogszabályban meghatározott feltételek fennállása esetén az adathordozhatósághoz,
2. tiltakozni a gyermeke és az Ön személyes adatainak kezelése ellen,
3. az önkéntes adatkezelési hozzájárulását bármely időpontban visszavonni. A visszavonást postai vagy elektronikus úton is kezdeményezheti a szivarvany@erd.hu e-mail címen.
4. panaszt az Info tv. 38. § (3) bekezdés a) pontjában foglalt rendelkezés szerint a Nemzeti Adatvédelmi és Információszabadság Hatóságnál (<http://naih.hu>, telefonszám: +36 (1) 391-1400, postacím: (1055 Budapest, Falk Miksa utca 9-11., levelezési cím: 1363 Budapest, Pf.: 9.; e-mail: ugyfelszolgalat@naih.hu) lehet benyújtani. Amennyiben Ön külföldi állampolgár, úgy a szokásos tartózkodási helye, illetve munkahelye szerinti felügyeleti hatóságnál is panaszt tehet.
5. jogai megsértése miatt bírósághoz fordulni, az Info tv. 22. § (1) bekezdése alapján. Az adatvédelmi perek elbírálása a törvényszék hatáskörébe tartozik, a per – az Ön választása szerint – az Ön lakhelye vagy tartózkodási helye szerinti törvényszék előtt is megindítható.
6. **A TÁJÉKOZTATÓ HOZZÁFÉRÉSÉNEK, MEGISMERÉSÉNEK BIZTOSÍTÁSA**

A tájékoztatók folyamatos nyomtatása, biztosítása a jogszabályi kötelezettség teljesítése érdekében, jelentős és aránytalan költséggel járna, ezért a Tájékoztató 2 példányban készül el. A szülő számára a tájékoztatót a beiratkozás napján a beíratás adatainak megadása előtt átadjuk elolvasás, tájékoztatás céljából. A tájékoztató megismerésének tényét a szülők aláírásukkal igazolják az Előzetes adatkezelési tájékoztató megismerésének dokumentumában. A dokumentum nevelési évenkénti bontásban tartalmazza a tájékoztató megismerésének tényét a szülői aláírásokkal. A dokumentum tárolása az adott nevelési évre vonatkozó Óvodai felvételi előjegyzési napló mellett, azzal együtt történik.

Érd, 2024. január 31.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vincze Beáta

Érdi Szivárvány Óvoda

igazgató

P.h